open-index/open-wikipedia-markdown huggingface dataset:
Eternal Pyre

**Eternal Pyre** είναι ο τίτλος του EP σινγκλ του αμερικανικού thrash metal συγκροτήματος Slayer, το οποίο κυκλοφόρησε τον Ιούνιο του 2006 μέσω της δισκογραφικής εταιρείας "American Records".
Η συγκεκριμένη κυκλοφορία πραγματοποιήθηκε στη θέση του άλμπουμ "*[[Christ Illusion]]*" το οποίο ήταν προγραμματισμένο να κυκλοφορήσει στις 6 Ιουνίου 2006 (6/6/6), αλλά η συγκεκριμένη έκδοση καθυστέρησε δύο μήνες. Το ΕΡ περιείχε το τραγούδι "*Cult*", το βίντεο μίας ζωντανής εκτέλεσης του "*War Ensemble*" από το "Full Force Festival" της Γερμανίας στις 1 Ιουνίου 2005 και ένα ολιγόλεπτο βίντεο του συγκροτήματος στο στούντιο.
Το "*Eternal Pyre*" κυκλοφόρησε σε μορφή 7" δίσκου βινυλίου μέσω της "Nuclear Blast", σε περιορισμένο αριθμό χιλίων αντιτύπων. Γνώρισε μεγάλη εμπορική επιτυχία στη Δανία και τη Φινλανδία, όπου ανέβηκε στο # 3 και το # 2 των τσαρτ των σινγκλ, αντίστοιχα.

## Κομμάτια
1. **Cult** *(King)* - 4:40
2. **War Ensemble (video)** *(Hanneman, Araya)* - 5:59
3. **Slayer - In the Studio, Behind the Scenes (video)** - 1:34

## Θέσεις τσαρτ
***Eternal Pyre*** *(ΕΡ σινγκλ)*

***Επίσημη κυκλοφορία: [[6 Ιουνίου]] [[2006]]***

## Μέλη των Slayer
Η σύνθεση του συγκροτήματος κατά την ηχογράφηση του "***Eternal Pyre***" είχε την εξής μορφή:
**[[Τομ Αράγια]]** - *φωνητικά*, *μπάσο*
**[[Κέρι Κινγκ]]** - *κιθάρα*
**[[Τζεφ Χάνεμαν]]** - *κιθάρα*
**[[Ντέιβ Λομπάρντο]]** - *τύμπανα*

## Πηγές
* Αναλυτικό ιστορικό
* Allmusic review
* Encyclopaedia Metallum review
* Θέσεις τσαρτ

Κατηγορία:Δισκογραφία των Slayer
Κατηγορία:Άλμπουμ του 2006
Νικόλαος Κοντογιαννόπουλος

Ο **Νικόλαος Β. Κοντογιαννόπουλος** (Αγία Μαύρα Αμαλιάδας, 1906. - 14 Απριλίου 1984) ήταν Έλληνας δικηγόρος και πολιτικός. Χρημάτισε βουλευτής Ηλείας.

Εξελέγη για πρώτη φορά βουλευτής Ηλείας με τον Ελληνικό Συναγερμό στις εκλογές του 1952 Στις επόμενες εκλογές, το 1956, ήταν υποψήφιος με το συνδυασμό του Στεφανόπουλου (Λαϊκό Κοινωνικό Κόμμα) αλλά δεν εξελέγη βουλευτής (συγκέντρωσε 3.918 ψήφους), επειδή το κόμμα αυτό δεν είχε καταφέρει να συγκεντρώσει πάνω από 15% των εδρών σε ολόκληρη τη χώρα. Στις εκλογές του 1958 ωστόσο ήταν ξανά υποψήφιος με τον ίδιο συνδυασμό και εξελέγη βουλευτής. Εξελέγη για τελευταία φορά βουλευτής με την ΕΡΕ στις εκλογές του 1963.

Ο Νικόλαος Κοντογιαννόπουλος πέθανε σε ηλικία 78 ετών. Κηδεύτηκε από τον ιερό ναό του Αγίου Αθανασίου, στην Αμαλιάδα, την Κυριακή του Πάσχα, στις 15 Απριλίου 1984.

## Οικογένεια
Ήταν παντρεμένος με την Κωκώ Παρασκευοπούλου (απεβ. 11 Απρ 1990) και γιος του είναι ο επίσης βουλευτής, Βασίλειος Κοντογιαννόπουλος, ο οποίος χρημάτισε και υπουργός Παιδείας επί κυβερνήσεως της ΝΔ το 1990.

## Παραπομπές


Κατηγορία:Βουλευτές Ηλείας
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με το Λαϊκό Κοινωνικό Κόμμα
Βαρικό (αποσαφήνιση)

Όταν αναφερόμαστε στη λέξη Βαρικό, μπορεί να εννοούμε:
* Στα Καλύβια Βαρικού, παραλιακό οικισμό του Λιτοχώρου του νομού Πιερίας.
*Βαρικό Σερρών, πεδινός οικισμός του νομού Σερρών.
*Βαρικό Φλώρινας, ορεινός οικισμός του νομού Φλώρινας.
Αναστάσιος Τσαχαλίνας

Ο **Αναστάσιος Τσαχαλίνας** (1904 -  7 Σεπτεμβρίου 1971) ήταν Έλληνας έμπορος, επιχειρηματίας και κτηματίας, Δήμαρχος Κατερίνης στις αρχές της δεκαετίας του '50.

## Βιογραφία
Καταγόταν από  πατριαρχική οικογένεια από το Λιβάδι. Με το επιχειρηματικό του πνεύμα, κατάφερε να κάνει μεγάλη περιουσία, την οποία αξιοποίησε όταν έγινε Δήμαρχος. Υπηρέτησε ως Δήμαρχος Κατερίνης , διαδεχόμενος το Βασίλειο Ταβαντζή από το 1950 ως το 1951. 

Πέθανε στην Αθήνα, έπειτα από εγχείριση στην οποία είχε υποβληθεί νωρίτερα αλλά παρουσίασε επιπλοκές. Η κηδεία του έγινε χοροστατούντος του Μητροπολίτη Κίτρους και Κατερίνης, Βαρνάβα, από το ναό της Θείας Αναλήψεως στην Κατερίνη. Απέκτησε μία κόρη από το γάμο του.

## Παραπομπές


Κατηγορία:Έλληνες επιχειρηματίες
Κατηγορία:Δήμαρχοι Κατερίνης
Νικόλαος Μπαμπανίκας

Ο **Νικόλαος Μπαμπανίκας**, ήταν σημαντικός Έλληνας Μακεδονομάχος οπλαρχηγός από την Κατερίνη Πιερίας.

## Βιογραφικά στοιχεία
Ο Νικόλαος Μπαμπανίκας γεννήθηκε στα τέλη του 19ου αιώνα στην Κατερίνη Πιερίας. Από τις αρχές του Μακεδονικού Αγώνα εντάχθηκε ως οπλίτης στις αντάρτικες ομάδες που δρούσαν στην περιοχή. Σύντομα αναδείχτηκε σε οπλαρχηγό και συγκρότησε δική του ένοπλη ομάδα, της οποίας τέθηκε επικεφαλής. Έδρασε με την ομάδα του στην περιοχή των Πιερίων και του Ολύμπου με κύρια αποστολή την προστασία των Ελληνικών πληθυσμών από τις Οθωμανικές αυθαιρεσίες, την παροχή ασφάλειας στις εφοδιοπομπές που κατευθύνονταν προς τη Μακεδονία από το ελεύθερο Ελληνικό κράτος και την αναχαίτιση της Ρουμανικής προπαγάνδας στην περιοχή, σε βάρος των βλαχόφωνων.

## Παραπομπές


Κατηγορία:Μακεδονομάχοι
Κατηγορία:Ιστορία της Πιερίας
Μεχμέτ Αγάς Καρακάσης

Ο **Μεχμέτ Αγάς Καρακάσης**, επίσης γνωστός ως **Καραγάσης**, ήταν εύπορος Τούρκος, ο πρώτος γνωστός Δήμαρχος Ιεράπετρας. Έζησε γύρω στο δεύτερο μισό του 19ου αιώνα. Καθώς τα υπάρχοντα στοιχεία στο αρχείο του Δήμου Ιεράπετρας  δεν είναι παλαιότερα από το 1915, είναι εύλογο να μην υπάρχουν παρά ελάχιστα στοιχεία για τους διατελέσαντες Δημάρχους πριν την περίοδο αυτή.

## Περιουσία
Η δημαρχία του Μεχμέτ Αγά Καρακάση τοποθετείται περί το 1870-1877. Η οικία του βρισκόταν στο παλαιό σπίτι του Λευτέρη Μανδουραράκη, το οποίο σήμερα δεν σώζεται. Η περιουσία του ήταν πολύ μεγάλη και περιελάμβανε χωράφια, κτήματα αλλά και ολόκληρες περιοχές, όπως την περιοχή γύρω από τη συνοικία του Αγίου Σπυρίδωνα.

## Οικογένεια
Η σύζυγος του Καρακάση καταγόταν από οικογένεια Χριστιανών. Αναφέρεται μάλιστα και η παράδοση ότι την έβλεπαν συχνά να ανάβει το καντήλι σε ένα προσκυνητάρι στο ναό του Αγίου Σπυρίδωνα με πολλή προσοχή για να μην αποκαλυφθεί η αγάπη της για το Χριστό. Κατά τη δεκαετία του 1950 κτίστηκε εκεί ένα μεγαλύτερο εκκλησάκι με εισφορές από τους γείτονες και με πρωτοβουλία της Ελένης Κοθρή.

## Η Βρύση του Καρακάση

Από τον Καρακάση υπάρχει όμως σήμερα κάτι άλλο που μας τον θυμίζει. Είναι μια βρύση που φέρει το όνομά του και σώζεται στο ναό του Αγίου Σπυρίδωνα, δίπλα στο σπίτι του Μιχαήλ Κοθρή. Η βρύση αυτή φέρει αραβική επιγραφή. Πρόκειται για τη μοναδική βρύση που διασώθηκε από τις παλιές βρύσες που είχαν χτιστεί από Τούρκους. Ο Μαχμούτ Πασάς έδωσε κονδύλια στο Δήμο της Ιεράπετρας με σκοπό να συντηρηθεί το δίκτυο ύδρευσης. Στα πλαίσια της συντήρησης αυτής, τοποθετήθηκαν "κουτούτα", δηλ. πήλινοι σωλήνες. Η Ιεράπετρα υδρευόταν με τον τρόπο αυτό ως το 1925 από την πηγή της Παναγίας των Λιβαδιών. Πολλά χρόνια μετά, το νερό της πηγής εκείνης έγινε αρμυρό και η Ιεράπετρα αντιμετώπισε έλλειψη νερού ως το 1958, οπότε ο δήμαρχος Δημήτριος Μαρκόπουλος αποπεράτωσε το έργο της ύδρευσης από τις πηγές του Ψυχρού.  

## Παραπομπές


## Πηγές
* 

Κατηγορία:Δήμαρχοι Ιεράπετρας
Κατηγορία:Τουρκοκρητικοί
Γιάννης Σκληβανιώτης

Ο **Γιάννης Σκληβανιώτης** είναι ποιητής και λογοτέχνης. Γεννήθηκε στη Λιβαδειά στις 12 Ιουνίου του 1934. Έφυγε από την ζωή στις 4 Μαρτίου 2026.

## Βιογραφικό

Γονείς του ο Λουκάς Ιωαν. Σκληβανιώτης και η Μαρία Σκληβανιώτη το γένος Δασοπούλου.

Τελείωσε το Δημοτικό Σχολείο στη Λιβαδειά και συνέχισε στο Γυμνάσιο της, αποφοιτώντας από το οκτατάξιο 7ο Γυμνάσιο Αθηνών, ενώ σπούδασε και 6 χρόνια μουσική. Στρατεύτηκε το 1956 και έκανε τη θητεία του στο πεζικό στη Θεσσαλονίκη και Λαμία από όπου απολύθηκε το 1958. Κατόπιν ασχολήθηκε με το εμπόριο μέχρι το 1965 στη Λιβαδειά και έπειτα στην Αθήνα, μέχρι τη συνταξιοδότηση του το 2001.

Δραστηριοποιήθηκε συνδικαλιστικά και πολιτικά. Υπήρξε πρόεδρος της Δημοκρατικής Κίνησης Επαγγελματιών Βιοτεχνών και Εμπόρων, Γραμματέας της Ένωσης Καταστηματαρχών Ραδιοφώνων και Ηλεκτρικών Συσκευών, όπως και υποψήφιος δημοτικός σύμβουλος το 1981 για τον δήμο Αθηναίων.

Από παιδί και με τη συνεχή συνδρομή του πατέρα του ασχολήθηκε με τη λογοτεχνία, αρχικά ως αναγνώστης, σε συνέχεια και σαν δημιουργός.  Η συνεχής παρακολούθηση του έργου των σύγχρονων ζωγράφων και εικαστικών και η ανάπτυξη ιδιαίτερων σχέσεων με το έργο τους και με τους ίδιους, όπως και οι ατελείωτες μουσικές σπουδές του, έπαιξαν σημαντικό ρόλο στη διαμόρφωση του ποιητικού και πεζογραφικού του λόγου.

Εμφανίστηκε στα γράμματα το 1993 με την ποιητική συλλογή *Τα Μυθικά* από τις Εκδόσεις Καστανιώτη.

Είναι παντρεμένος, έχει μια κόρη, και τρία εγγόνια.

## Εργογραφία
*(2013) *Δεκατέσσερα μαδριγάλια για την Αναστασία*. (Έκδοση Γιάννη Σκληβανιώτη)
*(2013) *Τα μπλουζ του έρωτα και της επιθυμίας*.  (Έκδοση Γιάννη Σκληβανιώτη)
*(2013) *Σε ΄ταύρων ωδές και στων ιδεών την πόλη εμιγκρές*. (Έκδοση Γιάννη Σκληβανιώτη)
*(2012) *Σονάτες για φωνή και σιωπή*, Μπαρτζουλιάνος Ι. Ηλίας
*(2010) *Jazz*, Μπαρτζουλιάνος Ι. Ηλίας
*(2009) *Σονέτα και ψίθυροι*, Σκληβανιώτης, Ιωάννης Λ.
*(2007) *Λόγος ψευδής*, Εκδόσεις Καστανιώτη
*(2004) *Σκόρπια και αταίριαστα*, Εκδόσεις Καστανιώτη
*(2001) *Ο κατασκευασμένος χρόνος*, Εκδόσεις Καστανιώτη
*(1998) *Άσμα θραυσμάτων*, Εκδόσεις Καστανιώτη
*(1997) *Μουσικά παρακείμενα*, Εκδόσεις Καστανιώτη
*(1995) *Μια φέτα φεγγάρι*, Εκδόσεις Καστανιώτη
*(1993) *Τα Μυθικά*, Εκδόσεις Καστανιώτη

## Πηγές
* 
* 

## Εξωτερικοί σύνδεσμοι
* Βιογραφικό σημείωμα από το Εθνικό Κέντρο Βιβλίου
* Βιογραφικό σημείωμα από τις εκδόσεις Καστανιώτης



Κατηγορία:Έλληνες ποιητές
Κατηγορία:Νεοέλληνες ποιητές
True Men Don't Kill Coyotes

To **True Men Don't Kill Coyotes** είναι το πρώτο κομμάτι από το ντεμπούτο άλμπουμ των Red Hot Chili Peppers, "The Red Hot Chili Peppers". Ήταν το πρώτο βίντεο κλιπ της μπάντας, αλλά το τραγούδι δεν κυκλοφόρησε στο ράδιο ή σε μορφή δίσκου.

Το τραγούδι γράφτηκε από τους Anthony Kiedis, Flea, Jack Sherman και Cliff Martinez, όχι από το  original line-up (Anthony, Flea, Χίλελ Σλόβακ και Jack Irons).

Συμπεριλαμβανόταν στο CD και το DVD του "What Hits!?".

Το "True Men Don't Kill Coyotes" έχει παιχτεί μια φορά από το 1987 (στη Mother's Milk tour (1989-1990)) αν και στην I'm with You World Tour (2011-2013) ο Flea πείραξε τους θεατές παίζοντας μόνο το intro.

Το βίντεο κλιπ σκηνοθετήθηκε από τον Graeme Whifler το 1984 και παιζόταν συχνά στο MTV

Κατηγορία:Τραγούδια των Red Hot Chili Peppers
Κατηγορία:Τραγούδια του 1984
Κατηγορία:Singles του 1984
Off the Map

To **Off the Map** είναι μια συναυλία των Red Hot Chili Peppers  που κυκλοφόρησε σε κασέτα και DVD το 2001, δύο χρόνια μετά την κυκλοφορία του "Californication". To βίντεο έχει υλικό από συναυλίες της Californication Tour το 2000 στη Βόρεια Αμερική.
Ένα τραγούδι, το "What Is Soul", έχει γραφτεί από τον George Clinton των Funkadelic (παραγωγό του "Freaky Styley") και κυκλοφόρησε το 2002 σαν B-side στο single "By the Way". Οι στίχοι είναι παρόμοιοι με το κανονικό τραγούδι αλλά το riff, παιγμένο από τον Flea  και τον Τζον Φρουσιάντε, έχει παρθεί από άλλο τραγούδι των Funkadelic, το "Mommy, Whats A Funkadelic?".

## Περιεχόμενα
# Opening
# "Around the World"
# "Give It Away"
# "Usually Just A T Shirt #3"
# "Scar Tissue"
# "Suck My Kiss"
# "If You Have to Ask"
# "Subterranean Homesick Blues"
# "Otherside"
# "Blackeyed Blonde"
# "Pea"
# "Blood Sugar Sex Magik"
# "Easily"
# "What Is Soul?"
# (The Jam)
# "Fire"
# "Californication"
# "Right On Time"
# "Under the Bridge"
# "Me and My Friends"

### Επιπλέον υλικό
* Backstage
* Συνεντεύξεις
* Επιπλέον τραγούδια:
# "Skinny Sweaty Man"
# "I Could Have Lied"
# "Parallel Universe"
# "Sir Psycho Sexy"
# "Search and Destroy"

Κατηγορία:Δισκογραφία των Red Hot Chili Peppers
Κυριάκος Μάτσης

Ο **Κυριάκος Μάτσης** (Παλαιχώρι Λευκωσίας, 23 Ιανουαρίου 1926, Δίκωμο, 19 Νοεμβρίου 1958) ήταν αγωνιστής, μέλος της ΕΟΚΑ κατά την περίοδο της Αγγλικής αποικιοκρατίας (με το ψευδώνυμο "Μιλτιάδης") και στοχαστής.
## Βιογραφία
Ήταν το ένα από τα τρία τέκνα της οικογένειας του Χρηστοφή και της Κυριακού Μάτση. Ο αδελφός του, Γιαννάκης Μάτσης, ήταν τομεάρχης Λευκωσίας και μετέπειτα πολιτικός.

Ο Μάτσης το 1946 εισήχθη στο Αριστοτέλειο Πανεπιστήμιο Θεσσαλονίκης όπου σπούδασε γεωπονία (απόφοιτος 1952). Κατά την διάρκεια της διαμονής του στην Θεσσαλονίκη γνωρίστηκε με το Γρηγόρη Αυξεντίου που υπηρετούσε στον ελληνικό στρατό σαν έφεδρος αξιωματικός. Ο Μάτσης συνδέθηκε μαζί του και οργάνωνε διαλέξεις εθνικής διαφωτίσεως, ενώ όταν γύρισε στην Κύπρο εργαζόταν ως γεωπόνος στην Αμμόχωστο. Εντάχθηκε από πολύ νωρίς στην Παναγροτική Ένωση Κύπρου για τα δίκαια του αγρότη. Διετέλεσε τομεάρχης της ΕΟΚΑ στην επαρχία Αμμοχώστου από το 1955 και τομεάρχης Κερύνειας έως τον θάνατο του.

Συνελήφθη στις 9 Ιανουαρίου 1956, μετά από προδοσία και κατά την διάρκεια των βασανιστηρίων τον επισκέφθηκε ο ίδιος ο κυβερνήτης Χάρντιγκ και του πρόσφερε το υπερβολικά μεγάλο για την εποχή ποσό των 500.000 λιρών αν αποκάλυπτε πού κρυβόταν ο Διγενής. Του απάντησε  «Ου περί χρημάτων τoν αγώνα ποιούμεθα...αλλά περί αρετής*».* Στις 13 Σεπτεμβρίου 1956 δραπέτευσε και επικηρύχτηκε με το ποσό των 5.000 λιρών.

Στις 19 Νοεμβρίου 1958 περικυκλώθηκε το κρησφύγετό του στο Δίκωμο Πενταδάκτυλου, όπου βρισκόταν μαζί με δύο συναγωνιστές του και αρνήθηκε να παραδοθεί. Έτσι, ανατινάχθηκε από τις Βρετανικές δυνάμεις με αποτέλεσμα να βρει το θάνατο. Θάφτηκε στα Φυλακισμένα Μνήματα που τότε ήταν φυλακή, χωρίς να επιτραπεί στους συγγενείς του να παραλάβουν τη σορό του.
## Απόδοση τιμών
Υπάρχουν δύο γλυπτά και μία προτομή αφιερωμένα στον Κυριάκο Μάτση, στο χώρο του Α.Π.Θ. Χάλκινος ανδριάντας του υπάρχει στην πλατεία Νέας Κρήνης του Δήμου Καλαμαριάς.
## Παραπομπές


## Εξωτερικοί σύνδεσμοι
''Η φυσιογνωμία ενός στοχαστή που τάχθηκε στον Αγώνα της ΕΟΚΑ'' (Ομιλία του Πέτρου Παπαπολυβίου στην παρουσίαση του βιβλίου της Δόξας Κωμοδρόμου «Κυριάκος Μάτσης)

Κατηγορία:Κύπριοι αγωνιστές του 1955-59
Σαντάνσκι

Το **Σαντάνσκι** (), παλαιότερα γνωστό ως **Σβέτι Βρατς** (), είναι πόλη και παραθεριστικό κέντρο στη νοτιοδυτική Βουλγαρία και ανήκει στην επαρχία Μπλαγκόεβγκραντ. Έχει πληθυσμό 26.959 κατοίκους (2012), έχει πάρει το όνομά του από τον επαναστάτη Γιάνε Σαντάνσκι και βρίσκεται σε κοιλάδα στους πρόποδες των Ορέων Πιρίν, στις όχθες του Ποταμού Σαντάνσκα Μπίστριτσα. Το Σαντάνσκι βρίσκεται περίπου 20 χλμ. από τα Ελληνοβουλγαρικά σύνορα.

Η πόλη βρίσκεται σε ευνοϊκή θέση, με ήπιο προς ζεστό κλίμα (με την υψηλότερη μέση ετήσια θερμοκρασία στη χώρα, 14,1 β.C) και σχετικά πολλές ιαματικές πηγές, που το καθιστούν πολύ δημοφιλή προορισμό για ανάπαυση και αναψυχή.

Το Σαντάνσκι βρίσκεται στην Κοιλάδα Πετριτσίου-Σαντάνσκι και περιβάλλεται από το Πιρίν, τo Μπέλλες, το Όγκραγκντεν και σειρά άλλων μικρότερων βουνών. Η πόλη βρίσκεται περίπου 160 χλμ. νότια από την πρωτεύουσα της Βουλγαρίας Σόφια κατά μήκος της Ευρωπαικής Οδού Ε79. Από τον ίδιο δρόμο στην ίδια σχεδόν απόσταση είναι η Θεσσαλονίκη.

Το Σαντάνσκι έχει αναπτυχθεί με αμφιθεατρικό τρόπο στις εξωτερικές νοτιοδυτικές πλαγιές των Ορέων Πιρίν στα χαμηλότερα μέρη του Ποταμού Σαντάνσκα Μπίστριτσα. Το υψόμετρο της πόλης είναι 240-300 μέτρα. Η γεωγραφική της θέση ανάμεσα στα Φαράγγια της Κρέσνας και του Ρούπελ συμβάλλει στις ήπιες χειμερινές θερμοκρασίες της πόλης. Στατιστικά το Σαντάνσκι έχει τις υψηλότερες θερμοκρασίες στη Βουλγαρία με συνολική ηλιοφάνεια 2450 ωρών το χρόνο.

Σε μικρή απόσταση από το Σαντάνσκι βρίσκεται το Μελένικο, η μικρότερη ως προς τον πληθυσμό πόλη της Βουλγαρίας, αλλά ελκυστικός τουριστικός προορισμός για την αυθεντική αρχιτεκτονική του και την παραγωγή κρασιού. Σε μικρή απόσταση βρίσκεται το χωριό Ροζινός και η Μονή Ροζινού.

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Βουλγαρίας
Σεβεός

Ο **Σεβεός** (αρμεν. Սեբեոս) ήταν Αρμένιος Χριστιανός επίσκοπος και ιστορικός που έζησε τον 7ο αιώνα, ένας από τους σημαντικότερους ιστορικούς της εποχής του. Το έργο του περιλαμβάνει την ιστορία της Αρμενίας σε όλο το διάστημα που η χώρα του ήταν υποτελές βασίλειο των Σασσανιδών της Περσίας τον 6ο αιώνα έως την Αραβική κατάκτηση το 661 που ο Σεβεός υπήρξε αυτόπτης μάρτυρας. Η ιστορία του δημοσιεύτηκε για πρώτη φορά το 1851 στην Κωνσταντινούπολη.

Ο Σεβεός ξεκίνησε την συγγραφή των Αρμενικών χρονικών το 660 περιγράφοντας αργότερα πώς ο Μωάμεθ εγκατέστησε στην χώρα του μια κοινότητα από Άραβες και Ιουδαίους. Οι Άραβες και οι Ιουδαίοι ως Σημίτες έχουν κοινή καταγωγή, οι Άραβες κατάγονται από τον Ισμαήλ, οι Ιουδαίοι από τον Ισαάκ και οι δύο γιοι του Αβραάμ από διαφορετική μητέρα.

## Παραπομπές


## Πηγές
* *The Armenian History attributed to Sebeos*, translated, with Notes, by R. W. Thomson, historical Commentary by J. Howard-Johnston, Assistance from T. Greenwood (Translated Texts for Historians), 2 Volumes, Liverpool 1999
* *T. Greenwood, Sasanian Echoes and Apocalyptic Expectations: A Re-Evaluation of the Armenian History attributed to Sebeos, Le Muséon 115, Fasc. 1—2 (2002) 323—397.*

Κατηγορία:Αρμένιοι ιστορικοί
Κατηγορία:Μεσαιωνικοί ιστορικοί
Κατηγορία:Επίσκοποι του 7ου αιώνα
The System Has Failed

Το **The System Has Failed** είναι το δέκατο στούντιο άλμπουμ του αμερικάνικου thrash metal συγκροτήματος Megadeth, το οποίο κυκλοφόρησε το Σεπτέμβριο του 2004 μέσω της "Sanctuary Records".

## Ιστορία του δίσκου
Το Φεβρουάριο του 2003, ο Ντέιβ Μαστέιν ανακοίνωσε την αποχώρηση του από την "Jackson Guitars", ενώ το καλοκαίρι εκείνης της χρονιάς παρουσίασε στο Νάσβιλ τις νέες κιθάρες "ESP" που έφεραν την υπογραφή του. Μέτα από μία χρονιά ανάρρωσης, ο τραγουδιστής και κιθαρίστας των Megadeth ανακοίνωσε ότι θα κυκλοφορήσουν νέο δίσκο μέσα στο 2004.

Η ηχογράφηση του νέου άλμπουμ έγινε στα "Oceanway and Emerald Entertainment" του Νάσβιλ και τα "Phase Four Studios" του Τέμπε στην Αριζόνα. Η παραγωγή του δίσκου έγινε από τον Μαστέιν σε συνεργασία με τον Τζεφ Μπόλντινγκ. Θέλωντας να επανασυνδεθεί με τον μπασίστα Ντέιβ Έλεφσον, ο Μαστέιν επικοινώνησε μαζί του για να συμμετάσχει στο άλμπουμ με τον τελευταίο να αρνείται για οικονομικούς λόγους. Το εξώφυλλο του άλμπουμ παρουσιάζει τη μασκότ τους, τον Rattlehead να πουλάει μία αθωωτική δικαστική απόφαση στον τότε πρόεδρο των Ηνωμένων Πολιτειών, Τζορτζ Μπους.

Η επιτυχία του δίσκου ήταν αρκετά μεγάλη, αφού ανέβηκε στο Top-10 των καναδικών τσαρτ και το Top-20 του Billboard, αλλά δεν κατάφερε να γνωρίσει επιτυχία στη Μεγάλη Βρετανία όπου έφθασε ως το # 60 παραμένοντας στα τσαρτ μόνο για μία εβδομάδα. Τα σινγκλ του άλμπουμ, "*Die Dead Enough*" και "*Of Mice and Men*" δεν κατάφεραν να μπουν στους καταλόγους επιτυχιών. Οι κριτικές για το "*The System Has Failed*" ήταν θετικές, με το "Allmusic" να του δίνει τέσσερα αστέρια, το "Metal Archives" 74% και το "Sputnik Music" μέσο όρο βαθμολογιών 3,5 μονάδων με άριστα το 5.

Η περιοδεία για την προώθηση του δίσκου με την ονομασία "Blackmail the Universe Tour", ξεκίνησε στις 23 Οκτωβρίου από το Ρίνο της Νεβάδα, με τους Megadeth να δίνουν τριάντα συναυλίες στη Βόρεια Αμερική μέχρι το τέλος της χρονιάς. Από το νέο δίσκο συμπεριέλαβαν στο set list τους τα "*Something That I'm Not*", "*Die Dead Enough*" και "*Kick the Chair*". Η περιοδεία συνεχίστηκε τον Φεβρουάριο του 2005 στην Ευρώπη, με το συγκρότημα να εμφανίζεται στην Ιρλανδία, τη Σκωτία, την Αγγλία, τα Σκανδιναβικά κράτη, τη Γερμανία και την Ισπανία.

## Τραγούδια
# **Blackmail the Universe** *(Mustaine)* - 4:33
# **Die Dead Enough** *(Mustaine)* - 4:18
# **Kick the Chair** *(Mustaine)* - 3:57
# **The Scorpion** *(Mustaine)* - 5:59
# **Tears in a Vial** *(Mustaine)* - 5:22
# **I Know Jack** *(Mustaine)* - 0:40
# **Back in the Day** *(Mustaine)* - 3:28
# **Something That I'm Not** *(Mustaine)* - 5:07
# **Truth Be Told** *(Mustaine)* - 5:40
# **Of Mice and Men** *(Mustaine)* - 4:05
# **Shadow of Deth** *(Mustaine)* - 2:15
# **My Kingdom** *(Mustaine)* - 3:04

## Θέσεις τσαρτ
***The System Has Failed*** *(άλμπουμ)*

***Επίσημη κυκλοφορία: [[14 Σεπτεμβρίου]] [[2004]]***

## Τα μέλη του συγκροτήματος
Το "*The System Has Failed*" ηχογραφήθηκε από τους εξής μουσικούς:
* Ντέιβ Μαστέιν - κιθάρα, φωνητικά
* Κρις Πόλαντ - κιθάρα
* Τζίμι Λι Σλόας - μπάσο
* Βίνι Κολαϊούτα - τύμπανα

## Παραπομπές

## Πηγές
* Δισκογραφία στην επίσημη ιστοσελίδα

Κατηγορία:Δισκογραφία των Megadeth
Κατηγορία:Άλμπουμ του 2004
Δήμος Παλλήνης (αποσαφήνιση)

Με την ονομασία **Δήμος Παλλήνης** υπάρχουν δύο δήμοι της Ελλάδας:
* Ο Δήμος Παλλήνης Αττικής, έδρα της Περιφερειακής Ενότητας Ανατολικής Αττικής.
* Ο Δήμος Παλλήνης Χαλκιδικής του νομού Χαλκιδικής.

## Δείτε επίσης
*Παλλήνη (αποσαφήνιση)

Κατηγορία:Αποσαφηνίσεις ελληνικών τοπωνυμίων
Ελευθέριος Παυλίδης

Ο **Ελευθέριος Δ. Παυλίδης** (Τραπεζούντα, 1876- Αθήνα, 3 Ιουλίου 1974)  ήταν Έλληνας βουλευτής Αθηνών και Πειραιώς. Καταγόταν από τον Πόντο.

## Πολιτική καριέρα
Εξελέγη για πρώτη φορά βουλευτής Αθηνών και Πειραιώς στις εκλογές του 1923 (Δ΄ Εθνοσυνέλευση) . Έγραψε βιβλία για τον ποντιακό ελληνισμό της Ρωσίας. Έλαβε μέρος στις εκλογές του 1926 για την Α΄ Αθηνών με τη Δημοκρατική Ένωση αλλά δεν εξελέγη, καθώς συγκέντρωσε 361 ψήφους.  Απέτυχε να εκλεγεί και στις εκλογές του 1946 πάλι στην Α΄ Αθηνών με το Συνδυασμό Εθνικής Πολιτικής Ενώσεως (Σοσιαλιστικό Δημοκρατικό Κόμμα) συγκεντρώνοντας 4.189 ψήφους,

Απεβίωσε σε ηλικία 98 ετών. Κηδεύτηκε στο Πρώτο Νεκροταφείο Αθηνών στις 4 Ιουλίου 1974.

## Βιβλία του
*"Ο ελληνισμός της Ρωσίας και τα 33 χρόνια του εν Αθήναις συλλόγου των εκ Ρωσίας Ελλήνων", Αθήνα 1953.

## Εξωτερικοί σύνδεσμοι
*Τεκμήριο του 1928, υπόμνημα του τ. βουλευτή Ελ. Παυλίδη προς τον Ελ. Βενιζέλο, Εθνικό Ίδρυμα Ελ. Βενιζέλος. ανάκτηση 7-8-2013.

## Παραπομπές


Κατηγορία:Βουλευτές Αθηνών και Πειραιώς
Κατηγορία:Βουλευτές Α΄ Αθηνών
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Δημοκρατική Ένωση (1923)
Δήμος Φιλοθέης (αποσαφήνιση)

Με την ονομασία **Δήμος Φιλοθέης** μπορεί να αναφέρεται:

*Ο Δήμος Φιλοθέης-Ψυχικού στο Βόρειο Τομέα της Περιφέρειας Αττικής.
*Ο Δήμος Φιλοθέης Άρτας του Νομός Άρτας.

Κατηγορία:Αποσαφηνίσεις ελληνικών τοπωνυμίων
Νέα Ιωνία (αποσαφήνιση)

Το τοπωνύμιο **Νέα Ιωνία** δόθηκε σε συνοικισμούς προσφύγων από τις πόλεις της Ιωνίας που σήμερα είναι Δήμοι και συγκεκριμένα:

* Στη Νέα Ιωνία Αττικής
* Στη Νέα Ιωνία Μαγνησίας

Κατηγορία:Αποσαφηνίσεις ελληνικών τοπωνυμίων
Γιάννης Γουδέλης

Ο **Γιάννης Γουδέλης** (1919 - 1999) ήταν Έλληνας συγγραφέας και εκδότης.
Γεννήθηκε το 1919 στο Καρυοβούνι της Μάνης. Σπούδασε Χημεία στο Πανεπιστήμιο Αθηνών. Περιλαμβανόταν μεταξύ των διοργανωτών της κηδείας του Κωστή Παλαμά το 1943. Συμμετέσχε στην παράσταση της «Τρισεύγενης» και στις μουσικές εκδηλώσεις που οργάνωσε το Πανεπιστήμιο. Ίδρυσε το Γραφείο Επιστημονικών Εφαρμογών στην Αθήνα. 
Το 1954 ίδρυσε τον εκδοτικό οίκο «Δίφρος» και το 1956 το τριμηνιαίο περιοδικό «Καινούρια Εποχή». Εξασφάλισε για τον «Δίφρο» την αποκλειστικότητα της έκδοσης των έργων του Νίκου Καζαντζάκη.
Στα έργα του επικεντρώνεται στην ήττα της Αριστεράς στον Εμφύλιο, αντιμετωπίζοντας την ηγεσία της κριτικά.
Το 1973 του απονεμήθηκε το Κρατικό Βραβείο Ταξιδιωτικών Εντυπώσεων.
Πέθανε το 1999.

## Έργα
### Μυθιστορήματα
*Ο γέροντας (1964)
*Ο έφηβος (1966)
*Η Ράγια (1968)
*Ένας ραγιάς (1970)
*Ο άντρας (1983)

### Διηγήματα
*Ο ανανήψας (1974)

### Ποιητικές συλλογές
*Προς Βικέντιον (1959)
*Ταλετός (1967)
*Ρύβωνας (1970)
*Τα εφηβικά (1971)
*Ελεγεία σε νάνο (1976)
*Magna Grecia (1982)
*Scripta volant (1986)
*Ο θεός προσεύχεται (1988)

### Ταξιδιωτικά
*Ταξίδια και λογισμοί σε πολιτείες της Ιταλίας (1972)
*Ταξίδια και λογισμοί Κύπρος (1975)
*Ταξίδια και λογισμοί Η Γιουγκοσλαβία με τον Τίτο και χωρίς τον Τίτο (1981)

### Θεατρικά
*Άγις και Κλεομένης (1983)
*Νέρων ο ευαίσθητος (1983)
*Η Ξανθίππη είχε δίκιο (1983)
*Η Εύα των Ελλήνων Δοκιμιακό θέατρο (1997)

### Άλλα
* Ο Νόμπελ και η διαθήκη του (1964)
* Ανθολογία της σύγχρονης κριτικής Ποίηση Πεζογραφία (1959)
* Οι νομπελίστες της λογοτεχνίας (1973)
* Ανθολογία νεοελληνικής κριτικής σε 3 τόμους (1990-1992)
* Στοιχειώδης οδηγός λογοτεχνίας (1979)
* Από ποιους ο Νίκος Καζαντζάκης ξανασταυρώνεται (1987)
* Οι Δάσκαλοι του Γένους 1400-1900 (1994)

## Η περιπέτεια της έκδοσης του «Τελευταίου Πειρασμού»
Αφήγηση του Γιάννη Γουδέλη, που δημοσιεύτηκε στη «Βιβλιοθήκη» της «Ελευθεροτυπίας» στις 27/7/2007:

## Παραπομπές


## Πηγές
*Λεξικό Νεοελληνικής Λογοτεχνίας (εκδόσεις Πατάκη, λήμμα «Γιάννης Γουδέλης»)
*Εφημερίδα Ελευθεροτυπία - Βιβλιοθήκη 27/7/2007

Κατηγορία:Έλληνες συγγραφείς του 20ού αιώνα
Κατηγορία:Έλληνες εκδότες
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες μυθιστοριογράφοι
Κατηγορία:Έλληνες διηγηματογράφοι
Κατηγορία:Έλληνες θεατρικοί συγγραφείς
Κατηγορία:Έλληνες περιηγητές
Κατηγορία:Βραβευμένοι με Κρατικά Βραβεία Λογοτεχνίας
Red Hot Chili Peppers 1983 Tour

μικρογραφία|Φυλλάδιο για την εμφάνιση της μπάντας στις 13 Απριλίου 1983
Η **Red Hot Chili Peppers 1983 Tour** ήταν η πρώτη περιοδεία των Red Hot Chili Peppers. Στις πρώτες εμφανίσεις η μπάντα εμφανιζόταν με το όνομα "Tony Flow And The Miraculously Majestic Masters Of Mayhem" και αργότερα, όταν τα μέλη της μπάντας πήραν το project στα σοβαρά, άλλαξαν το όνομα της μπάντας σε "Red Hot Chili Peppers".

Η πρώτη εμφάνιση έγινε στο The Rhythm Lounge, με τη μπάντα να ερμηνεύει μόνο το "Out in L.A." καθώς δεν είχαν γραφτεί άλλα τραγούδια. Η μπάντα εκείνη τη μέρα ήταν opening act στους "Neighbor's Voices". Ο ιδιοκτήτης του κλαμπ εντυπωσιάστηκε και ζήτησε από τη μπάντα να γράψει και άλλα τραγούδια. Η μπάντα επέστρεψε μέσα στην εβδομάδα με το "Get Up and Jump". Σε μια εμφάνιση της, στο Kit-Kat Club, η μπάντα εμφανίστηκε στη σκηνή μόνο με μια κάλτσα στο πέος. Αυτό το σκετς ονομάστηκε "socks on cocks" και έγινε το σήμα κατατεθέν της μπάντας για πολλά χρόνια. Μετά από αυτή την εμφάνιση, ο Λίντι Γκετς έγινε ο ατζέντης της μπάντας (κράτησε αυτόν τον ρόλο μέχρι το 1999 που πήρε σύνταξη).

Μετά από αυτήν την περιοδεία η μπάντα υπέγραψε συμβόλαιο με την εταιρεία EMI αλλά οι Χίλελ Σλόβακ και Τζακ Άιρονς έφυγαν για να αφοσιωθούν στους What Is This? που και αυτοί με τη σειρά τους υπέγραψαν στην MCA. Ο Σλόβακ αντικαταστήθηκε από τον Τζακ Σέρμαν και ο Άιρονς αντικαταστήθηκε από τον Κλιφ Μαρτίνεζ.

## Γενικά στοιχεία περιοδείας

## Ημερομηνίες συναυλιών

## Τραγούδια που ερμηνεύτηκαν

## Άλλες μπάντες
Openings acts, μπάντες στις οποίες οι Red Hot Chili Peppers ήταν το opening act και μπάντες που συνόδευαν τους Red Hot Chili Peppers στη σκηνή

* Bad Brains
* The BEAT-EE-O's
* Blood on the Saddle
* Carmaig DeForrest
* Circle Jerks
* Citizen Smith
* D.J. Craig Lee
* Fear
* Fishbone
* Green On Red
* Jes Grew
* Minutemen
* Necropolis Of Love
* Neighbor's Voices
* Oingo Boingo
* Psychobud
* Roid Rogers and the Whirling Butt Cherries
* Screaming Sirens
* Social Distortion
* Tex and the Horseheads
* Tupelo Chain Sex

## Ερμηνευτές
* Flea - μπάσο, φωνητικά
* Jack Irons - ντραμς
* Anthony Kiedis - φωνή
* Hillel Slovak - κιθάρα, φωνητικά

## Εξωτερικοί σύνδεσμοι
* The Side
* Ο ιστότοπος των Red Hot Chili Peppers

Κατηγορία:Red Hot Chili Peppers
Αλφρέδο Σιταρόσα

Ο **Αλφρέδο Σιταρόσα** (Μοντεβιδέο, 10 Μαρτίου 1936 - Μοντεβιδέο, 17 Ιανουαρίου 1989) υπήρξε τραγουδιστής, ποιητής και συγγραφέας από την Ουρουγουάη. Θεωρείται μία από τις πιο διακεκριμένες μορφές της λαϊκής μουσικής της Ουρουγουάης αλλά και ολόκληρης της Λατινικής Αμερικής.

## Εξωτερικοί σύνδεσμοι
* 

Κατηγορία:Ουρουγουανοί τραγουδιστές
Κατηγορία:Ουρουγουανοί συγγραφείς
Κατηγορία:Ουρουγουανοί δημοσιογράφοι
Κατηγορία:Ουρουγουανοί λαογράφοι
Για σένα τον άγνωστο

**Για σένα τον άγνωστο** είναι ο τίτλος ενός δίσκου της Μαρινέλλας. Κυκλοφόρησε σε δίσκο βινυλίου 33 στροφών σε Ελλάδα και Κύπρο στις 27 Σεπτεμβρίου του 1983 από τη δισκογραφική εταιρία PolyGram Records υπό την ετικέτα της Philips Records. Λίγο καιρό μετά την κυκλοφορία του έγινε χρυσός, ξεπερνώντας τις 50.000 πωλήσεις.

Ο δίσκος περιλαμβάνει δώδεκα κομμάτια σε μουσική Γιώργου Χατζηνάσιου και στίχους Μιχάλη Μπουρμπούλη. Η παραγωγή ανήκει στον Φίλιππο Παπαθεοδώρου και η ηχογράφηση έγινε στο στούντιο Polysound με ηχολήπτη τον Γιάννη Σμυρναίο. Τη σχεδίαση του δίσκου επιμελήθηκε ο Πέτρος Παράσχης, τις φωτογραφίες ο Ντίνος Διαμαντόπουλος. Τις ενορχηστρώσεις των τραγουδιών και τη διεύθυνση ορχήστρας επιμελήθηκε ο ίδιος ο συνθέτης.

Το 1996 ο δίσκος επανεκδόθηκε σε δίσκο ψηφιακής μορφής με παραπλήσιο εξώφυλλο από την ίδια δισκογραφική εταιρία.

## Κατάλογος κομματιών

## Παραπομπές


## Εξωτερικοί σύνδεσμοι

* Σελίδα στο Spotify
* Σελίδα στο Deezer
* Playlist στο YouTube
* Σελίδα στο Discogs

Κατηγορία:Δισκογραφία της Μαρινέλλας
Κατηγορία:Άλμπουμ του 1983
Κύπελλο Πρωταθλητριών Ευρώπης στην καλαθοσφαίριση 1981-82

Η διοργάνωση του Κυπέλλου Πρωταθλητριών Ευρώπης της περιόδου 1981-82 διεξήχθη κατά το διάστημμα 8 Οκτωβρίου 1981 - 25 Μαρτίου 1982. Συμμετείχαν 24 ομάδες και πρωταθλήτρια αναδείχθηκε η Σκουίμπ Καντού.

## Πρώτος γύρος

### Πρώτος Όμιλος

### Δεύτερος Όμιλος

### Τρίτος Όμιλος

### Τέταρτος Όμιλος

### Πέμπτος Όμιλος

### Έκτος Όμιλος

### Ημιτελική Φάση

### Τελικός

## Εξωτερικοί σύνδεσμοι
* linguasport.com
*Αφιέρωμα του Βασίλη Σκουντή στην ημιτελική φάση του Κυπέλλου Πρωταθλητριών 1981-82

1981-82
Ευρωλιγκα ανδρων
Ευρωλιγκα ανδρων
Εγκιβωτισμός

Στην αφηγηματολογία, **εγκιβωτισμός** είναι η ένταξη μιας νέας αφηγηματικής ακολουθίας μέσα στη βασική αφήγηση. Πιο συγκεκριμένα, σε πολλά λογοτεχνικά κείμενα με αφηγηματικό χαρακτήρα, συναντάμε τη βασική ιστορία ή αλλιώς την κύρια αφήγηση, η οποία συμπληρώνεται με δευτερεύουσες ιστορίες που παρεμβάλλονται στην εξέλιξη της βασικής. Τέτοια κείμενα είναι η *[[Οδύσσεια]]* του Ομήρου, *[[Το χειρόγραφο της Σαραγόσα]]* του Γιαν Ποτότσκι κ.ά..

## Πηγές
* Ι. & Ν. Παρίση: *Λεξικό Λογοτεχνικών Όρων*, σελ. 54

Κατηγορία:Λογοτεχνική ορολογία
Μάχη της Ακράτας

Η **Μάχη της Ακράτας** (6 – 8 Ιανουαρίου 1823) ήταν σημαντική πολεμική σύγκρουση της Επανάστασης του 1821 με νικηφόρα έκβαση για τους Έλληνες.

## Τα προηγηθέντα της μάχης

Μετά την κατάληψη του Ναυπλίου από τους Έλληνες, οι 4.500 Τούρκοι της Κορίνθου που σώθηκαν από την καταστροφή της στρατιάς του Δράμαλη, μαστιζόμενοι από την πείνα και τις αρρώστιες, αποφασίζουν να εγκαταλείψουν την πόλη και να καταφύγουν στην Πάτρα. Έτσι λοιπόν στις 4 Ιανουαρίου του 1823 περίπου 1.000 από αυτούς επιβιβάζονται σε καράβια, ενώ οι υπόλοιποι 3.500 ξεκινούν πεζή πορεία, πιστεύοντας ότι οι  Έλληνες δεν θα τους εμποδίσουν να φτάσουν στον προορισμό τους. Την επόμενη μέρα φτάνουν έξω από την Ακράτα, στη θέση «*Καλύβια*» όπου και στρατοπεδεύουν.

## Η εξέλιξη των γεγονότων
Στην ίδια περιοχή βρίσκονται τα στρατεύματα των Καλαβρυτινών οπλαρχηγών Σωτήρη Χαραλάμπη και Νικολάου Πετιμεζά που όμως εξαιτίας μιας διαμάχης είναι έτοιμοι να συγκρουστούν μεταξύ τους. Τους δύο αντιπάλους καταφέρνει να συμφιλιώσει ο Ασημάκης Ζαΐμης που φτάνει εσπευσμένα εκεί μαζί με τους οπλαρχηγούς Νικόλαο Σολιώτη και Σωτήριο Θεοχαρόπουλο, και παράλληλα τους ενημερώνει για την παρουσία των Τούρκων. Ενωμένοι πλέον οι Έλληνες και έχοντας  αντιληφθεί τον κίνδυνο από την παρουσία των Τούρκων στην περιοχή αποφασίζουν να ανακόψουν την πορεία τους καταλαμβάνοντας τα γύρω υψώματα καθώς και ένα μικρό αμυντικό τείχος κοντά στις όχθες του ποταμού Κράθη. Στις 6 Ιανουαρίου 1823 οι Τούρκοι υπό τις διαταγές του Δελή Αχμέτ επιχειρούν προέλαση αλλά αποκρούονται και οπισθοχωρούν στην θέση «*Χάνι*» της Ακράτας. Την ίδια τύχη έχουν και οι επόμενες επιθέσεις των Τούρκων. Στις 8 Ιανουαρίου 1823 φτάνουν στην περιοχή οι οπλαρχηγοί Ανδρέας Ζαΐμης, Ανδρέας Λόντος, και Οδυσσέας Ανδρούτσος με τους άνδρες τους, και χτυπούν τους Τούρκους από τα νώτα. Μετά από ένα περίπου μήνα, έχοντας καθηλωθεί στην συγκεκριμένη θέση και με τεράστιες απώλειες τόσο από τη μάχη όσο και από την πείνα, οι Τούρκοι αποφασίζουν να διαπραγματευτούν την παράδοσή τους. Τελικά στις 10 Φεβρουαρίου 1823 και ενώ είναι έτοιμοι να συνθηκολογήσουν, ένας μικρός στόλος 15 πλοίων υπό τον Γιουσούφ Πασά καταφέρνει να φτάσει στη δυσπρόσιτη ακτή, και μετά από σφοδρό κανονιοβολισμό των Ελληνικών θέσεων να παραλάβει όσους Τούρκους είχαν επιζήσει και να τους μεταφέρει στην Πάτρα.

## Τα αποτελέσματα της μάχης
Από τους 3.500 Τούρκους που έφυγαν από την Κόρινθο, κατάφεραν να φτάσουν στην Πάτρα λιγότεροι από 1.000, όσοι δηλαδή σώθηκαν από τον Γουσούφ πασά.

## Πηγές
* Γ. Γερβίνου, ''Ιστορία της Επαναστάσεως και Αναγεννήσεως της Ελλάδος'', Αθήνα 1864, Τόμος Α΄, σελ. 387 - 389.
* Σπ. Τρικούπη, ''Ιστορία της Ελληνικής Επαναστάσεως'', Λονδίνο 1860, Τόμος Α΄, σελ. 2 – 4. 
* Κ. Δεληγιάννη, *Απομνημονεύματα*, Τόμος Β΄, σελ. 114.

Ακρατα
Μ
Εκλογές της Γερουσίας των Ηνωμένων Πολιτειών 2008 στο Κεντάκι

Η **εκλογή της Γερουσίας των Ηνωμένων Πολιτειών στο Κεντάκι 2008** διεξάχθηκε στις 4 Νοεμβρίου 2008. Ο Αρχηγός της Μειοψηφίας και εν ενεργεία Ρεπουμπλικανός Γερουσιαστής Μιτς ΜακΚόνελ επέτυχε την επανεκλογή του για μια πέμπτη θητεία.

## Παρασκήνιο
Το 2007 ο αντιδημοφιλής Ρεπουμπλικανός Κυβερνήτης Έρνι Φλέτσερ ηττήθηκε στην προσπάθεια επανεκλογής του.  Οι Δημοκρατικοί πήραν τον έλεγχο αμφότερων των σωμάτων του Κογκρέσου στις ενδιάμεσες εκλογές του 2006 και τον Οκτώβριο ο Τσακ Σούμερ αναγνώρισε ότι στόχευαν την έδρα του ΜακΚόνελ.

Ο πολιτειακός εκτιμητής Κριτ Λουάλλεν θεωρείτο κορυφαίος διεκδικητής για το Δημοκρατικό χρίσμα, αλλά αποφάσισε να παραμείνει εκτιμητής. Στον Λούνσφορντ ζητήθηκε να είναι υποψήφιος από τον Κυβερνήτη του Κεντάκι Στιβ Μπεσίρ. Επτά υποψήφιοι διαγωνίστηκαν για το χρίσμα του Δημοκρατικού Κόμματος. The primaries for both parties took place on May 20, 2008 in which Lunsford took more than 50%.

## Δημοκρατικός προκριματικός

### Υποψήφιοι
*Μάικλ Κάσσαρο
*Μπρους Λούνσφορντ
*James Rice
*Kenneth Stepp
*David Williams
*David Wylie

### Αποτελέσματα

## Παραπομπές


Κεντακι
Γερουσια 2008
Σούπερ Καπ Ανδρών (Ευρωπαϊκή Ομοσπονδία Υγρού Στίβου)

Το **Σούπερ Καπ Ευρώπης στην υδατοσφαίριση** είναι μία διοργάνωση της υδατοσφαίρισης, που γίνεται με τη συμμετοχή ομάδων της Ευρώπης. Το 2002 ο Ολυμπιακός έγινε η πρώτη ελληνική ομάδα που κατέκτησε τον τίτλο στους άνδρες. Η διοργάνωση δεν υφίστατο τις περιόδους 1996-2001. Στον τελικό των ανδρών του 2018, ο οποίος έγινε στη Βουδαπέστη, η Φερεντσβάρος νίκησε τον Ολυμπιακό στα πέναλτι με συνολικό σκορ 11-9 (κ.α. 7-7). Πολυνίκης είναι η ιταλική Προ Ρέκο με 8 κατακτήσεις.

## Τροπαιούχοι

## Τροπαιούχοι ανά σύλλογο

## Εξωτερικοί σύνδεσμοι - Πηγές
* Νικητές στους άνδρες- sports123.com
* Τελικοί Ευρωπαϊκών Κυπέλλων  www.sport-record.info

## Σημειώσεις και παραπομπές


Super Cup
Super Cup
Super Cup
Θυρέα Αρκαδίας

Η **Θυρέα**, επίσης γνωστό ως **Ελληνικό**, είναι αρχαία πόλη που βρίσκεται πάνω από την πεδιάδα της Θυρεάτιδος, 8 χιλιόμετρα από το Άστρος και πάνω απο τον κεντρικό δρόμο Άστρους - Αγίου Πέτρου, στη θέση Ελληνικό.

## Ιστορία
[μικρογραφία|αριστερά|Η πεδιάδα που έχει πάρει την ονομασία της από την Αρχαία Θυρέα. Οπτική από τη [Ζάβιτσα. Διακρίνονται το Άστρος και το Παράλιο Άστρος.]]
Κατοικήθηκε για πρώτη φορά στα Πρωτοελλαδικά χρόνια απο τους Δαναούς και μετά τα Μυκηναϊκά χρόνια την κατοίκησαν οι Ίωνες. Από τον 8ο αιώνα και έπειτα την Κυνουρία διεκδικούν με πείσμα οι Σπαρτιάτες. Μετά από αλλεπάλληλες συγκρούσεις φθάνουμε σε μία από τις συγκλονιστικότερες μάχες της ελληνικής ιστορίας, τη μάχη που δόθηκε το 546 π.Χ. και έμεινε στην ιστορία ως «Μάχη της Θυρέας» ή «Μάχη των 600 λογάδων», στην οποία νικητές ήταν οι Σπαρτιάτες. Μετά από αυτή τη μάχη ολόκληρη η Κυνουρία εντάσσεται στην επικράτεια της Σπάρτης και ακολουθεί την τύχη της ως το 338 π.Χ. Όμως το 431 π.Χ. οι διωγμένοι από το νησί τους Αιγινήτες εγκαταστάθηκαν στη Θυρεάτιδα και το 424 π.Χ. χτίζουν το *επί τη θαλάσση τείχος*, πιθανότατα στη χερσόνησο του Παραλίου Άστρους. Ωστόσο η κατασκευή του έργου διακόπηκε από τους Αθηναίους τον ίδιο χρόνο, οι οποίοι με επικεφαλής τον Νικία ήρθαν στην Θυρέα, την κυρίευσαν και την κατέστρεψαν, με αποτέλεσμα να ερημωθεί οριστικά.

## Σήμερα
Σήμερα από την πόλη έχουν μείνει ερείπια από τα μυκηναϊκά τείχη της, λείψανα κατοικιών, κατάλοιπα δεξαμενών, αρχαίο νεκροταφείο και στην θέση *Ανεμόμυλος* υπάρχουν ερείπια του ναού του Απόλλωνα. Όσα ευρήματα έχουν διασωθεί φυλάσσονται στο Αρχαιολογικό Μουσείο Άστρους.

## Δείτε επίσης
* Μάχη της Θυρέας

## Παραπομπές


Κατηγορία:Αρχαιολογικοί τόποι στην Αρκαδία
Κατηγορία:Εγκαταλελειμμένοι οικισμοί στην Ελλάδα
Κατηγορία:Πόλεις της αρχαίας Αρκαδίας
Σούπερ Καπ Γυναικών (Ευρωπαϊκή Ομοσπονδία Υγρού Στίβου)

Το **Σούπερ Καπ Ευρώπης στην υδατοσφαίριση** είναι μία διοργάνωση της υδατοσφαίρισης, που γίνεται με τη συμμετοχή των νικητριών των δύο συλλογικών διοργανώσεων της Ευρωπαϊκής Κολυμβητικής Ομοσπονδίας. Διεξάγεται σε άνδρες και γυναίκες. Η διοργάνωση στις γυναίκες ξεκίνησε το 2006. Στον πρώτο τελικό που έγινε στη Βουδαπέστη, η ουγγρική Χόνβεντ επιβλήθηκε της ιταλικής Οριτζόντε Κατάνια με 9-8. Η ισπανική ΚΝ Σαβαδέλ είναι η πολυνίκης του θεσμού έχοντας 5 κατακτήσεις, και ταυτόχρονα είναι η τρέχουσα κάτοχος του τροπαίου για το 2024.

## Τελικοί

* Eu L: Νικήτρια του Γιούρολιγκ (Euroleague)
* LT: Νικήτρια ή Φιναλίστ του Κυπέλλου ΛΕΝ (LEN Trophy)

## Σημειώσεις
1*: Κανονικός αγώνας 7-7. Ακολούθησε παράταση (2-1)
2*: Κανονικός αγώνας 11-11. Ακολούθησαν πέναλτι (4-2)

## Επιδόσεις ανά σύλλογο

## Παραπομπές


## Πηγές
* Ευρωπαϊκή Κολυμβητική Ομοσπονδία (LEN)  www.len.eu
* Αποτελέσματα ευρωπαϊκών διοργανώσεων έως 2017  www.len.eu
* Τελικοί Ευρωπαϊκών Συλλογικών Διοργανώσεων  www.sport-record.info
* Νικήτριες στις γυναίκες  waterpolonews.gr

Super Cup Women's
Super Cup Women's
Super Cup Women's
Η Χιονάτη και τα 7 γεροντοπαλίκαρα

***Η Χιονάτη και τα 7 γεροντοπαλίκαρα*** είναι  ελληνική κωμική ταινία του 1960 σε σκηνοθεσία του  Ιάκωβου Καμπανέλλη, ενώ και το σενάριο γράφτηκε από τον ίδιο, βασισμένο σε μια ιδέα του Γιώργου Λαζαρίδη που υπήρξε και συμπαραγωγός. Ωστόσο, η ιδέα είναι εμπνευσμένη από το γνωστό παραμύθι, δοσμένη εντελώς διαφορετικά και μοντέρνα. Πρωταγωνιστούν οι Τζένη Καρέζη και Ανδρέας Μπάρκουλης, και μια πλειάδα από σταρ εκείνης της εποχής.

## Πλοκή

Μια κοπέλα από την επαρχία, η Αλεξία (Τζένη Καρέζη), είναι ερωτευμένη με τον πλούσιο Πάρι (Ανδρέας Μπάρκουλης), ο οποίος σπουδάζει στο εξωτερικό. Η μητριά της Αγλαΐα (Δέσπω Διαμαντίδου) της συμπεριφέρεται άκαρδα και την αναγκάζει να εγκαταλείψει το σπίτι της. Η Αλεξία βρίσκεται κατά λάθος σε μια ερημική περιοχή, όπου την ανακαλύπτουν επτά αδέλφια τα οποία ζουν μόνα τους σε ένα γειτονικό σπίτι. Τα επτά γεροντοπαλίκαρα τη φιλοξενούν και της φέρονται σαν να ήταν μέλος της οικογένειάς τους. Η μητριά της, όμως, ανακαλύπτει τα ίχνη της και προσπαθεί πάλι να την κάνει δυστυχισμένη, αλλά η επιστροφή του Πάρι θα δώσει λύση στα βάσανα της Αλεξίας.

## Διανομή ρόλων
*Τζένη Καρέζη - Αλέξια****** ή Μαρίνα
*Ανδρέας Μπάρκουλης - Πάρις Σεμερίτης******
*Δέσπω Διαμαντίδου - Αγλαΐα******
*Ορέστης Μακρής - Καίσαρ Αλεξάνδρου
*Διονύσης Παπαγιαννόπουλος - Στυλιανός Αλεξάνδρου
*Βασίλης Αυλωνίτης - Ευστάθιος Αλεξάνδρου
*Μίμης Φωτόπουλος - Βρασίδας Αλεξάνδρου
*Νίκος Σταυρίδης - Κωνσταντίνος Αλεξάνδρου
*Αλέκος Λειβαδίτης - Όμηρος Αλεξάνδρου
*Χρήστος Ευθυμίου - Ιάκωβος Αλέξανδρου
*Στέλιος Βόκοβιτς - πατέρας Αλεξίας
*Γιώργος Δαμασιώτης - Μανώλης
*Γιώργος Βρασιβανόπουλος - φίλος Πάρι
*Ελεάνα Απέργη - επιβάτιδα τρένου
*Δημήτρης Κουκής - μαέστρος

## Παραπομπές


## Εξωτερικοί σύνδεσμοι
*  
*''Η Χιονάτη και 7 γεροντοπαλίκαρα''  στο 90lepta.com
*''Η Χιονάτη και 7 γεροντοπαλίκαρα'' στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1960
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Σκηνοθετικό ντεμπούτο σε ταινίες
Κατηγορία:Ταινίες σε σενάριο Ιάκωβου Καμπανέλλη
Κατηγορία:Ταινίες βασισμένες σε παιδικά βιβλία
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες παραγωγής Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς
Κατηγορία:Ελληνικές αισθηματικές κωμικές ταινίες

Κατηγορία:Ταινίες βασισμένες σε παραμύθια
Γιούρο Καπ Ανδρών (Ευρωπαϊκή Ομοσπονδία Υγρού Στίβου)

Το **Λεν Τρόφι** (*Len Trophy*), δηλαδή το "Τρόπαιο της Ευρωπαϊκής Ομοσπονδίας" είναι μια ευρωπαϊκή διοργάνωση υδατοσφαίρισης, η οποία διεξάγεται κάθε χρόνο από το 1993 για τους άνδρες. To 2011 μετονομάστηκε σε **"Γιούροκαπ"** (*LEN Euro Cup*). Είναι η δεύτερη σε αξία διοργάνωση μετά την Ευρωλίγκα και συμμετέχουν οι δευτεραθλήτριες ομάδες κάθε χώρας καθώς και όσες πρωταθλήτριες αποκλείονται στο 2ο γύρο της Ευρωλίγκα.

## Γιούρο Καπ (πρώην Λεν Τρόφι ανδρών)

### Διοργανώσεις

## Τίτλοι ανά σύλλογο

* Τη σεζόν 2019-2020 δεν διεξήχθη ο τελικός της διοργάνωσης λόγω της πανδημίας του Κορωνοϊού

## Εξωτερικοί σύνδεσμοι - Πηγές
* Κατάλογος νικητών Λεν Τρόφι- Άνδρες
* Τελικοί Ευρωπαϊκών Κυπέλλων  www.sport-record.info

 

Euro Cup
Euro Cup
Euro Cup
Γιούρο Καπ Γυναικών (Ευρωπαϊκή Ομοσπονδία Υγρού Στίβου)

Το **ΛΕΝ Γιούρο Καπ** (*LEN Euro Cup*), δηλαδή το **Ευρωπαϊκό Κύπελλο ΛΕΝ** (LEN: Ligue Européenne de Natation = Ευρωπαϊκή Ναυταθλητική Ομοσπονδία) είναι η δεύτερη σε αξία διοργάνωση Υδατοσφαίρισης για γυναίκες της Ευρωπαϊκής Ομοσπονδίας, μετά την Ευρωλίγκα.
Η διοργάνωση ξεκίνησε την περίοδο 1999-2000 με την ονομασία ***Κύπελλο Κυπελλούχων*** (*Cup Winners' Cup*) αλλά σύντομα –από την περίοδο 2001-02– μετονομάστηκε σε ***ΛΕΝ Τρόφι***  (*LEN Trophy = Τρόπαιο της Ευρωπαϊκής Ομοσπονδίας*). Από την περίοδο 2022-23 η διοργάνωση απέκτησε την τωρινή της ονομασία.

Μέχρι και την περίοδο 2012–13 η διοργάνωση διεξαγόταν με προκριματικούς ομίλους μέχρι την πρόκριση οκτώ ομάδων, και ακολούθως με διπλούς αγώνες νοκ-άουτ έως την τελική φάση ή τον διπλό τελικό. Από την περίοδο 2013–14 έως και την περίοδο 2021-22 διεξαγόταν απευθείας σε μορφή Φάιναλ-4, στο οποίο συμμετείχαν οι τέσσερις ηττημένες ομάδες των προημιτελικών της Ευρωλίγκας.

Από την περίοδο 2022-23 σε μία προσπάθεια επέκτασης του αθλήματος η διοργάνωση απέκτησε την ονομασία **ΛΕΝ Γιούρο Καπ**, επανήλθαν οι όμιλοι, και ακολουθούν νοκ-άουτ αγώνες έως την ανάδειξη της νικήτριας ομάδας. Στη διοργάνωση δεν μετέχουν πλέον ομάδες που αποκλείονται από το Τσάμπιονς Λιγκ.

Η Πλεμπισίτο Πάντοβα είναι η τρέχουσα κάτοχος του τροπαίου για το 2024.

## Διοργανώσεις

**Σημειώσεις**
* Σημ.**1**: Αγώνας 10–9, παράταση: 3–3, πέναλτι: 4–3 
* Στις διοργανώσεις στις οποίες δεν υπήρξε επίσημη κατάταξη σε 3η και 4η θέση, η αναγραφή των ομάδων έγινε με αλφαβητική σειρά.
* Στους διπλούς τελικούς οι αγώνες αναγράφονται με τη σειρά διεξαγωγής. Με **έντονα** στοιχεία αναγράφεται το αποτέλεσμα του **εκτός** έδρας αγώνα της νικήτριας ομάδας.

## Τίτλοι ανά ομάδα

## Τίτλοι ανά χώρα

## Παραπομπές


## Εξωτερικοί σύνδεσμοι - Πηγές
* Η χρυσή βίβλος του Λεν Τρόφι - Γυναίκες.
* Τελικοί Ευρωπαϊκών Συλλογικών Διοργανώσεων  www.sport-record.info

 

*
Euro Cup Women's
Euro Cup Women's
Euro Cup Women's
Ευρωπαϊκό κύπελλο χειροσφαίρισης ανδρών

εναλλ.=Κύπελλο Θριάμβου |μικρογραφία|265x265px|Challenge Cup (C3)
**Τo Ευρωπαϊκό Κύπελλο**, είναι μία ετήσια διεθνής διοργάνωση της χειροσφαίρισης, τρίτο σε δυναμική μετά το Τσάμπιονς Λιγκ και το Ευρωπαϊκό Πρωτάθλημα Ομοσπονδίας. Έως και την περίοδο 1999-00 ονομαζόταν «Κύπελλο Πόλεων», έως την περίοδο 2019-20 «Τσάλεντζ Καπ» και από την περίοδο 2020-21 ονομάζεται «Ευρωπαϊκό κύπελλο». Διοργανώθηκε για πρώτη φορά το 1993-94 με νικήτρια τη γερμανική Τούσεμ Έσεν.

## Τελικοί
***Κύπελλο Πόλεων** 1993-94 έως 1999-00
***Τσάλεντζ Καπ** 2000-01 έως 2019-20
***Ευρωπαϊκό Κύπελλο** 2020-21 έως σήμερα

### Κύπελλο Πόλεων

### Τσάλεντζ Καπ

### Ευρωπαϊκό Κύπελλο

* Τα αποτελέσματα αναγράφονται με τη σειρά που έγιναν οι αγώνες με την Κυπελλούχο ομάδα να αναφέρεται πάντα πρώτη. Το αποτέλεσμα του αγώνα που έδωσε η κυπελλούχος ομάδα **εκτός έδρας** αναγράφεται με **έντονα** στοιχεία.

### Σημειώσεις


## Κατακτήσεις και Τελικοί ανά χώρα

## Πορεία Ελληνικών ομάδων

## Παραπομπές


## Εξωτερικοί σύνδεσμοι
* Ευρωπαϊκή Συνομοσπονδία Χειροσφαίρισης www.eurohandball.com
* Αποτελεσματα Ευρωπαϊκού Κυπέλλου Χειροσφαίρισης www.todor66.com
* Νικήτριες ομάδες στους άνδρες σις διοργανώσεις 1995-2011 web.archive.org (sports123.com)
* Νικήτριες ομάδες στις γυναίκες σις διοργανώσεις 1995-2011 web.archive.org (sports123.com)

Κατηγορία:Χειροσφαίριση στον κόσμο
Κατηγορία:Πολυεθνικά επαγγελματικά αθλητικά πρωταθλήματα
Κύπελλο Ευρωπαϊκής Ομοσπονδίας χειροσφαίρισης γυναικών

To **Κύπελλο Ευρωπαϊκής Ομοσπονδίας** (EHF)  στη χειροσφαίριση, αποτελεί μία ετήσια οργάνωση της χειροσφαίρισης, σε επίπεδο Ευρώπης. Διοργανώνεται από την Ευρωπαϊκή Ομοσπονδία Χειροσφαίρισης (EHF). Οι πρώτοι τελικοί για τις γυναίκες διεξήχθησαν το 1982.

## Νικήτριες στις γυναίκες

## Παραπομπές και σημειώσεις

  

Κατηγορία:Χειροσφαίριση στον κόσμο
Κατηγορία:Πολυεθνικά επαγγελματικά αθλητικά πρωταθλήματα
Ευρωπαϊκό κύπελλο θριάμβου χειροσφαίρισης γυναικών

**Τo Ευρωπαϊκό Κύπελλο Θριάμβου στη χειροσφαίριση**, γνωστότερο ως *Τσάλεντζ Καπ*,  είναι μία ετήσια διεθνής διοργάνωση της χειροσφαίρισης. Διοργανώθηκε για πρώτη φορά το 1993-94 με νικήτρια τη Γκέπιγκεν στις γυναίκες.

## Νικήτριες στις γυναίκες
### Οι ομάδες που κατέκτησαν το Τσάλεντζ Καπ (Κύπελλο Πόλεων το 1994-2000) γυναικών στη χειροσφαίριση

## Εξωτερικοί σύνδεσμοι
*Νικήτριες στις γυναίκες σε όλες τις διοργανώσεις
*Οι τρεις πρώτοι νικητές στους άνδρες σε όλες τις διοργανώσεις

Κατηγορία:Χειροσφαίριση στον κόσμο
Κατηγορία:Πολυεθνικά επαγγελματικά αθλητικά πρωταθλήματα
Ιωάννης Ψυλλινάκης

Ο **Ιωάννης Ψυλλινάκης** (πέθανε στο Νασάου των Μπαχάμων στις 18 Μαΐου 1972) ήταν Έλληνας έμπορος από την Ιεράπετρα. Μαζί με τον αδερφό του έκανε πολλές δωρεές για την ιδιαίτερη πατρίδα του.

## Βιογραφία
Αδερφός του ήταν ο επίσης έμπορος, Παντελής Ψυλλινάκης. Αμφότεροι μετανάστευσαν στις Μπαχάμες το 1906, όπου ασχολήθηκαν με το εμπόριο. Κατάφεραν να αποκτήσουν μεγάλη περιουσία, κάτι που τους επέτρεψε να δωρίσουν ένα οικόπεδο για την επέκταση του νεκροταφείου της Ιεράπετρας. Επίσης, έκαναν δωρεές και σε ποικίλους συλλόγους φιλανθρωπικού ενδιαφέροντος.

Ο Ιωάννης αποτέλεσε άξιο μέλος της ελληνικής κοινότητας του Νασάου και ήταν δήμαρχός της, ενώ είχε λάβει από την κυβέρνηση των νησιών Μπαχάμες καθήκοντα "δικαστή ειρήνης". Πέθανε το Μάιο του 1972 και ο θάνατός του αναγγέλθηκε με τηλεγράφημα από το Μαϊάμι της Φλόριντα των ΗΠΑ . Kηδεύτηκε στο Νασάου στις 23 Μαΐου 1972.
Στη μνήμη των αδερφών Ψυλλινάκη ένας δρόμος της Ιεράπετρας ονομάστηκε οδός Ψυλλινάκη.

## Παραπομπές


Κατηγορία:Έλληνες ευεργέτες
Κύπελλο Ευρωπαϊκής Ομοσπονδίας χειροσφαίρισης ανδρών

μικρογραφία|150px|Το κύπελλο EHF πριν τον τελικό του 2009 την 1η Ιουνίου.
To **Κύπελλο Ευρωπαϊκής Ομοσπονδίας** (EHF) στη χειροσφαίριση αποτελεί μία ετήσια διοργάνωση της χειροσφαίρισης, σε συλλογικό ευρωπαϊκό επίπεδο. Διοργανώνεται από την Ευρωπαϊκή Ομοσπονδία Χειροσφαίρισης (EHF). Οι πρώτοι τελικοί διεξήχθησαν το 1982. Από τη σεζόν 2012-13 συγχωνεύτηκε με το Κύπελλο Κυπελλούχων στο «Ευρωπαϊκό Κύπελλο EHF» (EHF European Cup). Αποτελεί τη δεύτερη σημαντικότερη ευρωπαϊκή διοργάνωση της χειροσφαίρισης σε επίπεδο συλλόγων μετά το Τσάμπιονς Λιγκ Χειροσφαίρισης.

## Νικητές στους άνδρες

## Παραπομπές και σημειώσεις

  

Κατηγορία:Χειροσφαίριση στον κόσμο
Κατηγορία:Πολυεθνικά επαγγελματικά αθλητικά πρωταθλήματα
ΕΑΒ Πήγασος

Το **ΚΕΑ ΠΗΓΑΣΟΣ** ή **Ε1-79 ΠΗΓΑΣΟΣ** είναι μη επανδρωμένο αεροσκάφος που παράγεται από τo Κρατικό Εργοστάσιο Αεροσκαφών (ΚΕΑ). 

Η ανάπτυξή του ξεκίνησε το 1979 σε συνεργασία με το Κ.Ε.Τ.Α. της Πολεμικής Αεροπορίας και η πρώτη του πτήση έλαβε χώρα το 1982. Ο πρωταρχικός του ρόλος είναι η παρακολούθηση και η συλλογή πληροφοριών. Τα αεροσκάφη πρώτης γενιάς (Πήγασος Ι) είχαν μήκος 2,1 μέτρα, άνοιγμα φτερών 5 μέτρα, μέγιστη ταχύτητα 160 χλμ/ώρα και ελάχιστη ταχύτητα 75 χλμ/ώρα, φόρτο απογείωσης 130 κιλά και αυτονομία 3,5 ώρες. Μετά από καθυστερήσεις στο αντίστοιχο πρόγραμμα της Π.Α. παράχθηκαν 10 μονάδες (αεροσκάφη και σταθμοί εδάφους), μερικές εξ αυτών στο Κρατικό Εργοστάσιο Αεροσκαφών (ΚΕΑ). 

Το 2003 το αεροσκάφος είχε ενταχθεί πλήρως σε υπηρεσία. Το 2005 μπήκε σε υπηρεσία ένα ανασχεδιασμένο και αναβαθμισμένο μοντέλο, το Πήγασος ΙΙ, με εξελιγμένα ηλεκτρονικά, μήκος 4,3 μέτρα, άνοιγμα φτερών 6,2 μέτρα, φόρτο απογείωσης τα 250 κιλά, και αυτονομία 15 ώρες. Παραδόθηκαν και είναι σε υπηρεσία 16, καθεμία από τις οποίες περιλαμβάνει ένα αεροσκάφος και έναν σταθμό εδάφους. Το Πήγασος ΙΙ μπορεί να μεταφέρει φορτίο 50 κιλών και χρησιμοποιεί συνθετικά υλικά. Ο χειρισμός του γίνεται με 4 άτομα 2 πιλότους 1 διοικιτη και 1 χειριστή όπλων. Μπορεί να χρησιμοποιηθεί για παρακολούθηση, συλλογή πληροφοριών, στόχευση και εκτίμηση ζημίας. Οι    προσδοκίες για επιθετική δράση του με χρήση όπλων περιορίζονται από το μικρό ωφέλιμο φορτίο. Παρότι καί τά δύο μοντέλα ήταν τεχνολογικά εξελιγμένα για την εποχιτους πλέον έχουν ξεπεραστεί.Η Ελλάδα ετρέχε πρόγραμμα ενχοριων Μ.Ε.Α. για την αντικατάσταση των Πήγασος 1/2  όπως Αρχιτας, Lotus καί Γρύπας. 

Εξελιγμένο αεριωθούμενο μη επανδρωμένο όχημα, το οποίο σχεδιάστηκε σε συνεργα/2 σία με την Northrop και βασίζεται στο αερόχημα Chuckar III της τελευταίας. Παρουσιάστηκε στην έκθεση Defendory του 1986 και είχε μέγιστη ταχύτητα 924 χλμ/ώρα και αυτονομία 740 χλμ. Το κόστος του θεωρήθηκε υπερβολικό από την Π.Α.

## Παραπομπές


## Εξωτερικοί σύνδεσμοι
* 

Κατηγορία:Αεροσκάφη της Ελληνικής Πολεμικής Αεροπορίας
Κατηγορία:Μη επανδρωμένα αεροσκάφη